《发京邑四首 其四》
明代·何景明

行迈越长甸，历历怀苦辛。岖嵚陟丘陇，髣髴望郊闉。

墟里接鸡陟，井邑无閒人。暄阳入广陌，膴膴周原新。

百城岂不美，风土非我邻。遥遥盼乡域，言念故所亲。

代越各有性，所愿还其真。胡为去桑梓，郁郁冒风尘。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。